OpenLLM-France/wikimedia huggingface dataset:
# Cloch Cheann Fhaola

Cloch Cheann Fhaola (en anglès Cloughaneely) és un districte de Gaeltacht, a l'oest del comtat de Donegal, a la República d'Irlanda. Aquesta és una àrea costanera amb una població de 4.000 habitants centrats a les viles de Falcarragh i Gortahork. El gaèlic irlandès és la llengua principal de comunicació. A Cloch Cheann Fhaola hi ha l'escola secundària Pobalscoil Chloich Gheann Fhaola, amb uns 500 estudiants. El principal lloc interessant és Cnoc na Naomh, una muntanya amb certes significacions religioses. Cloch Cheann Fhaola, Na Rosa i Gaoth Dobhair, coneguts localment com "les tres parròquies" amb 16.000 parlants d'irlandès, formen plegades una regió social i cultural diferent de la resta del comtat, amb Gaoth Dobhair com a principal centre econòmic i dinamitzador. Gaeltacht an Láir és una altra àrea de parla irlandesa.

## Divisió administrativa

Hi ha dues divisions electorals en aquesta àrea:
* Gort an Choirce (1.599) (81%)
* An Fál Carrach (2.168) (44%)

## Etimologia

El nom Cloch Cheann Fhaola (també escrit Cloich Chionnaola, vol dir 'la pedra del cap de Faoil') prové de d'una història sobre la mort de Faoil. La història diu que Balor del Mal d'Ull decapità Faoil en una roca perquè Faoil va robar la Vaca de l'Abundància a Balor i la va portar de nou a la part continental de Toraigh.

## Townlands de Cloch Cheann Fhaola

* Ballyness (Baile an Easa)
* Ballingat (Baile an Gheata)
* Ballyconnell (Baile Chonaill)
* Ballytemple (Baile an Teampaill)
* Caoldroim Íochtarach (Lower Keeldrum)
* Caoldrum lar (Middle Keeldrum)
* Caoldrum Thuas (Upper Keeldrum)
* Derryconnor (Doire Chonaire)
* Falcarragh (An Fál Carrach)
* Gortahork (Gort an Choirce)
* Killult (Cill Ulta)
* Magheroarty (Machaire Rabhartaigh)
* Meenlaragh (Mín Lárach)
* An Sruthán Riach

## Illes

* Inishbofin (Inis Bó Finne)
* Illa de Tory (Oileán Thoraigh)

## Personatges

* Cathal Ó Searcaigh, poeta
* Micí Mac Gabhann

## Referències

* ↑ Placenames (Ceantair Ghaeltachta) Order 2004.
* ↑ «Places». Arxivat de l'original el 2005-04-06. [Consulta: 28 maig 2013].
* ↑ http://www.tartanplace.com/faery/gods/coll.html
* ↑ http://www.gaelsaoire.ie/therosses Arxivat 2012-04-24 a Wayback Machine.

## Enllaços externs

* Gaeltacht Irish language use survey 2007.
# Decisió

Una decisió és una norma jurídica del dret comunitari europeu que suposa un acte que correspon exactament a la situació existent en els ordenaments jurídics estatals, en els quals les administracions estatals estableixen en un acte administratiu vinculant per a la ciutadania les condicions d'aplicació d'una llei. Les decisions suposen l'acte atípic pel qual les institucions comunitàries regulen amb caràcter obligatori els casos particulars, de manera que poden exigir a un estat o a la ciutadania que dugui a terme o s'abstingui de fer una acció concreta, o bé atorgar-li drets o imposar-li deures. Té validesa individual i obligatòria. Per les seves característiques i funcions s'equiparen als actes administratius del dret intern. En funció del que diu el Tractat de Lisboa (2007) en el seu article 249.4, la decisió serà obligatòria en tots els seus elements. Quan designi destinataris, només serà obligatòria per a aquest.

## Referències

* ↑ «La configuració de la Unió Europea». Arxivat de l'original el 2010-06-15. [Consulta: 7 gener 2010].
* ↑ «El Tractat de Lisboa». Arxivat de l'original el 2009-03-09. [Consulta: 7 abril 2010].

## Enllaços externs

* Instrumentos jurídicos comunitarios
Viccionari
# Gran Premi Ciclista de Montreal 2018

El Gran Premi Ciclista de Montreal 2018 fou la novena edició del Gran Premi Ciclista de Montreal. La cursa es disputà el 8 de setembre de 2018. Aquesta fou la 34a prova de l'UCI World Tour 2018. Junt amb la Volta a Califòrnia i el Gran Premi Ciclista de Quebec, són les úniques proves del World Tour que es disputen a Amèrica del Nord.
El vencedor fou l'australià Michael Matthews (Team Sunweb). En segona posició acabà l'italià Sonny Colbrelli (Bahrain-Merida), mentre el belga Greg Van Avermaet (BMC Racing Team) fou tercer.

## Participants

En aquesta edició hi van prendre part 21 equips: els 18 equips World Tour, dos equips continentals professionals i una selecció nacional.

## Classificació final

Font: ProCyclingStats :

## Referències

* ↑ «Matthews firma el doblete canadiense». mundodeportivo.com, 09-09-2018 [Consulta: 15 octubre 2017].

## Enllaços externs

* Web oficial
# Crocidura russula osorio

Crocidura russula osorio és una subespècie de la musaranya comuna (Crocidura russula). Menja gairebé qualsevol tipus d'invertebrats i llurs larves: miriàpodes, aràcnids, isòpodes, gastròpodes, lepidòpters, coleòpters, ortòpters, etc. Hom sospita que també es nodreix de carronya, quan en troba. És depredada per l'òliba (Tyto alba) i el xoriguer comú (Falco tinnunculus). També és caçada però no menjada per gats domèstics i gossos. És un endemisme de les Illes Canàries: nord i nord-est de Gran Canària.

## Referències

* ↑ «Crocidura russula osorio». Catalogue of Life. (anglès) (anglès)
* ↑ Mammal Species of the World (anglès)
* 1 2 3 www.mma.es (castellà)

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* Javier Luzardo, Antonio Cardona, Daniel González. "La musaraña de Osorio: de joya de la fauna endémica a especie invasora". Quercus 290, pg. 28–35.

## Enllaços externs

* uBio (anglès)
# Casa de la Vila de Ciutadilla

Casa de la Vila de Ciutadilla és un edifici de Ciutadilla (Urgell) inclòs a l'Inventari del Patrimoni Arquitectònic de Catalunya.

## Descripció

La casa de la Vila de Ciutadilla és una de les cases més belles de la població i es conserva en molt bon estat.
Té tres pisos d'alçada i gairebé totes les obertures a aquesta façana conserven les seves llindes originals. L'estereotomia de la casa és de pedra tallada irregularment.
A la planta baixa hi ha la porta d'accés dovellada amb un arc de mig punt. Al costat mateix d'aquesta porta n'hi havia una altra que avui dia ha estat transformada en finestra, però, malgrat aquesta petita transformació, ha perviscut amb la seva llinda superior original, de pedra rematada amb un menut arc conopial. A la primera planta o planta noble, s'obre, a la dreta, una finestra amb llinda també acabada en arquet conopial original. Vora aquesta finestra s'obre una fornícula de cronologia posterior on s'hi ha encabit una talla de pedra de Sant Miquel. Al costat del sant hi ha l'únic balcó d'aquesta façana, també amb una llinda d'arc conopial. Finalment, al pis superior s'obren dues finestres bessones que només es diferencien per les llindes superiors: la de la dreta té un arc conopial i la de l'esquerra una circumferència.

## Referències

* 1 2 3 «Casa de la Vila de Ciutadilla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Estadi Armand Cesari

L'Estadi Armand Cesari, anteriorment nomenat Estadi de Furiani, és un estadi de futbol, situat a la ciutat de Bastia, a l'illa de Còrsega (França). Serveix de seu habitual a l'SC Bastia. Té una capacitat de 10.000 espectadors i va ser inaugurat l'any 1932.

## Drama de Furiani

Aquest fet va tenir lloc en aquest estadi el 5 de maig de 1992, quan una de les graderies es va esfondrar, matant 18 persones.
Aquest dia, el Bastia s'enfrontava a l'Olympique de Marsella en un partit de semifinal de la Copa de França. El Marsella era el millor equip de França del moment, i la junta directiva del Bastia volia aprofitar-se d'això afegint una graderia suplementària per tenir més aforament, augmentant el nombre de seients en un 50%.
Abans del partit, la graderia es va esfondrar, causant la mort de 18 persones i deixant a més 2.300 ferits. Des de llavors, l'Armand-Cesari va ser millorat lentament i només segueix en peus una de les quatre graderies de 1992. Algunes de les principals millores es van iniciar a la fi de 1996, per a una capacitat final de 18.000 espectadors.
Com a resultat d'aquesta catàstrofe, la Copa de França de 1992 no es va disputar.

## Referències

* ↑ cita web|títol=Stade Armand-Cesari|url= http://int.soccerway.com/teams/france/sporting-club-de-bastia/897/venue/%7Cobra=soccerway.com
* ↑ cita web|títol=Catastrophe de Furiani - 5 mai 1992|url= http://www.petitionfuriani.com/%7Cobra=petitionfuriani.com Arxivat 2016-02-16 a Wayback Machine.
# Blazer Drive

Blazer Drive és un manga creat per Seishi Kishimoto. (Germà bessó d'en Masashi Kishimoto) El va crear el 2008, després d'haver acabat la seva primera sèrie (666 satan) el 2007.

## Argument

La història comença a un Tòquio futurista, en el que la societat ha ampliat el mal el poder dels elements a causa de la contaminació ambiental i l'escalfament global, cosa que porta que un grup de persones desenvolupi un nou producte anomenat "Mystickers" que són capaços de produir diversos efectes i poden ser utilitzats a la vida quotidiana, a la feina o fins i tot per lluitar (encara que no sembla estar dins de les normes d'ús de "Mystickers"). El lector segueix la vida de Daichi, que descobreix que és un "blazer" al primer capítol del primer manga, i comprèn, des d'aquest moment, que serà el blanc de diferents grups de "Blazers".

## Referències

* ↑ «Hajime no Ippo's George Morikawa to Draw 1-Shot Manga» (en anglès). [Consulta: 16 maig 2022].
* ↑ Kōshiki gaidobukku bureizā doraibu saikyō gādian yōsei dokuhon.. Tōkyō: Kōdansha, 2008. ISBN 978-4-06-367245-9.
* ↑ «公式ガイドブック　ブレイザードライブ　完全攻略ガイド». Arxivat de l'original el 2020-02-19. [Consulta: 16 maig 2022].
# De Vries

De Vries és el nom dels següents personatges:
* Anita Valen de Vries (1968-), ciclista noruega
* Auke de Vries (1937-), escultor i dibuixant neerlandès
* Berden de Vries (1989-), ciclista neerlandès
* Gerard de Vries Lentsch (1883-1973), regatista neerlandès
* Gerrit de Vries (1967-), ciclista neerlandès
* Gustav de Vries (1866-1934), matemàtic neerlandès (germà de Jan)
* Hans Vredeman de Vries (1527-1604), pintor, gravador i tractadista del renaixement flamenc
* Hendrik de Vries (1867-1954), matemàtic neerlandès
* Hugo de Vries (1848-1935), botànic neerlandès
* Jan de Vries (1858-1940), matemàtic neerlandès (germà de Gustav)
* Jan de Vries (1896-1939), atleta i futbolista neerlandès
* Jan de Vries (1944-2021), motociclista neerlandès
* Nyck de Vries (1995-), pilot d'automobilisme neerlandès
* Rosa de Vries-van Os (1828-1889), soprano holandesa; el seus descendents porten el cognom Devriès: Marcel Devriès, Maurice Devriès
* Ryan de Vries (1991-), futbolista neozelandès
* Tjerk Hiddes de Vries (1622-1666), almirall i heroi naval flamenc
# Fontova

«Fontova» té aquests significats:
* Biografies:
** Lleó Fontova i Mareca, actor i autor teatral
** Lleó Fontova i Planes, violinista i director d'orquestra
** Conrad Abelard Fontova i Planes, músic
** Caterina Fontova i Planes, actriu de teatre
* Toponímia:
** Teatre Fontova (Colònia Güell), al municipi de Santa Coloma de Cervelló
** Teatre Fontova (Barcelona), al carrer de Rocafort amb el carrer de Tamarit
** Teatre Fontova (Calonge)
# Acrossocheilus stenotaeniatus

Acrossocheilus stenotaeniatus és una espècie de peix cipriniforme de la família dels ciprínids que es troba a la Xina.

## Referències

* ↑ Oshima, M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4): 169-328, Pls. 48-53.
* ↑ BioLib
* ↑ FishBase (anglès)

## Bibliografia

* Chu, X.-L., Y.-R. Chen, et al. 1989. (eds.) The fishes of Yunnan, China. Part 1 Cyprinidae. Science Press, Beijing, China. Fishes Yunnan, Part 1: i-vii + 1-377.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Shan, X., R. Lin, P. Yue i X. Chu, 2000. Cyprinidae: Barbinae. p. 3-170. A: P. Yue et al. (Eds). Fauna Sinica. Osteichthyes. Cypriniformes III. Science Press. Beijing. 1-661.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lopito Feijóo

João André da Silva Feijó, més conegut com a Lopito Feijóo (Lombe, província de Malanje, Angola, 29 de setembre de 1963) és un escriptor angolès en llengua portuguesa. Va estudiar a la Universitat Agostinho Neto de Luanda. Va escriure articles al Jornal de Angola.
Lopito Feijóo escriu novel·la usant formes de novel·la. Pertany a una generació de poetes angolesos els temes dels quals "giren al voltant de les relacions, l'amor i les complexitats de la vida".
Va ser actiu en l'organització del procés literari angolès i ha estat membre fundador d'una sèrie d 'organitzacions, entre elles, la Brigada Jovem de Literatura Angolana. És membre de la União dos Escritores Angolanos i cap de la Sociedade Angolana do Direito de Autor (SADIA).

## Obres

* Entre o Écran e o Esperma (1985)
* Doutrina (1987)
* Rosa Cor de Rosa (1987)
* Corpo a Corpo (1987)
* Cartas de Amor (1990)
* Meditando. Textos de Reflexão Geral sobre Literatura (1994)
* Marcas de Guerra
* Lex e Cal Doutrina

## Referències

* ↑ «Angola: Two Books of Writer Lopito Feijó Already in Stores». AllAfrica, 27-07-2013. [Consulta: 12 març 2014].
* 1 2 3 «J. A. S. Lopito Feijóo K.-Biografia» (en portuguès). Nóssomos. Arxivat de l'original el 2014-03-13. [Consulta: 12 març 2014].
* ↑ James, Martin W. Historical Dictionary of Angola. Scarecrow Press, 27 maig 2004, p. 86. ISBN 978-0-8108-6560-0.
* ↑ Lopito Feijoo a redeangola.info
# Pressenza

Pressenza és una agència de notícies internacional dedicada a temes de pau, no-violència, no discriminació i drets humans. Publica notícies a través del seu lloc web i als canals de les xarxes socials.

## Història

Pressenza va ser fundada el 15 de novembre de 2008 al Simposi Internacional del Centre Mundial d'Estudis Humanistes a Punta de Vacas, a l'Argentina, per a informar de la Marxa Mundial per la Pau i la Noviolència que va tenir lloc l'any següent. Va rebre el seu nom i la seva primera forma jurídica d'un gabinet de premsa de Milà. El primer reportatge es va publicar el 6 de gener de 2009 en portuguès. Els informes diaris es van publicar originalment en cinc idiomes (anglès, francès, castellà, italià i portuguès), i amb el temps s'hi van anar afegint edicions en grec, alemany, català i turc. És soci mediàtic de més de 300 agències de premsa i mitjans de comunicació de quatre continents com ara Deutsche Welle, Russia Today i HispanTV. És també membre internacional de la Campanya Internacional per l'Abolició de les Armes Nuclears.
Pressenza està formada exclusivament per voluntaris que desenvolupen la seva feina de manera altruista. Està reconeguda legalment a l'Equador pel Ministeri de Comunicacions des del 2014. S'organitza en redaccions en les respectives llengües i les diferents edicions compten amb una xarxa de traductors, que també treballen de manera voluntària.

## Referències

* ↑ Deutsche Welle (www.dw.com). «Pressenza: Den Menschen im Blick | DW | 02.04.2014» (en alemany).
* ↑ «World Center for Humanist Studies (WCHS) - New Humanism - Universalist Humanism - Humanist Movement».
* ↑ «Partner Organizations» (en anglès). [Consulta: 2 juliol 2024].
* ↑ Oficio N°SNC-DAL-2014-0011-O Acuerdo N°037 del 4 de Junio del 2014 de la Secretaría Nacional de Comunicación
# Christian Garros

Christian Jean Marie Garros (París, 7 de febrer, 1920 - Bois-Guillaume (Sena Marítim), 23 de febrer, 1988), va ser músic i bateria francès.

## Biografia

El coupé Jazz-Hot a l'orquestra de Claude Abadie amb Boris Vian à la trompeta va debutar a la "Quintette du Hot Club de France" i a la gran orquestra de Django Reinhardt.
El bany complet de l'orquestra de Jacques Hélian (amb Ernie Royal i Don Byas), amb l'ajuda d'Alix Combelle.

### El treball als clubs de jazz parisencs

** A "Trois Mailletz" (o "Métro Jazz") amb André Persiani, Bill Coleman, Tony Scott, Lucky Thompson, Mezz Mezzrow, Albert Nicholas.
** Al ""Club Saint-Germain" amb Martial Solal, Bobby Jaspar, Stéphane Grappelli, René Urtreger, Sacha Distel, Maurice Vander, Barney Wilen, Maurice Meunier.
La forma del "Paris Jazz Trio" amb Guy Lafitte i Georges Arvanitas. L'enregistrament també inclou un trio amb Duke Ellington i Alice Babs treballant per al TNP de Jean Vilar. La part és una gira de dos mesos per Europa al "Birdland Tour" amb Miles Davis, Lester Young i Bud Powell. A la ràdio, el treball amb John Lewis, Milt Jackson, Percy Heath.
De 1960 a 1978, fou membre, amb Pierre Michelot, interpreta el "Bach Trio" de Jacques Loussier. Donen concerts arreu del món sencer i obté diversos discos d'or.
També va tocar al "Jazz-Groupe" de Paris d'André Hodeir.
Va morir a Bois-Guillaume el 23 d'agost de 1988.

## Estudis

Enregistra especialment amb:
* Billy Byers
* Benny Carter
* Christian Chevallier
* Blossom Dearie : Blossom Dearie interpreta April a París (1955)
* Jacques Denjean
* Alain Goraguer
* Quincy Jones
* Michel Legrand
* Pierre Michelot
* Lalo Schifrin
* Serge Gainsbourg

## Cinema

Christian Garros, va participar amb Louis Armstrong, Martial Solal i Michel Portal al film Paris Blues de Martin Ritt (1961).

## Honors

* Va ser votat primer baterista francès en referèndums de jazz per lectors i músics durant diversos anys.
* Gran premi de l'Acadèmia Charles-Cros.
* Membre honorari del Riemenschneider Bach Institute (Estats Units).

## Actualitat

Christian Garros, normand d'adopció des de 1977, va fundar, amb l'ajuda del municipi de Mont-Saint-Aignan (Sena Marítim), l'Escola d'Improvisació de Jazz (EIJ) que de seguida va tenir un gran èxit.
També va formar una gran orquestra, la "Rouen Big Band", que es va convertir en la "Christian Garros Big Band", composta essencialment per músics amateurs regionals, i la reputació de la qual es va estendre més enllà dels límits de la regió.

## Referències

* 1 2 Christian Jean Marie Garros sur Fichier des décès [archive]

## Bibliografia

* Le Grand Livre des Rouennais : Qui est qui dans l'agglomération rouennaise? (prefaci Guy Pessiot), éd. du P'tit Normand, 1983, 253 p. (OCLC 468723694), p. 94
# Cèlia Corres i Giner

Cèlia Corres i Giner (Terrassa, Vallès Occidental, 22 de gener de 1964) és una jugadora d'hoquei sobre herba catalana, ja retirada.
De ben jove, amb un grup d'amigues va aconseguir crear la secció d'hoquei sobre herba femenina del Club Egara el 1978. Posteriorment va jugar a l'Atlètic Terrassa HC entre 1982 i 1991, amb el qual va guanya un Campionat de Catalunya el 1988, i el Júnior FC. Internacional amb la selecció espanyola d'hoquei sobre herba en més de cent ocasions, va aconseguir la medalla d'or als Jocs Olímpics de Barcelona 1992. Va retirar-se esportivament a final d'aquest mateix any.
Entre d'altres reconeixements, va rebre la medalla a l'esperit esportiu de l'Ajuntament de Terrassa l'any 1992.

## Palmarès
### Clubs

* 1 Campionat de Catalunya d'hoquei sobre herba femení: 1988

### Selecció espanyola

* 1 medalla d'or als Jocs Olímpics de Barcelona 1992

## Referències

* ↑ «Cèlia Corres i Giner». Enciclopèdia de l'esport català. Barcelona: Grup Enciclopèdia Catalana.
* ↑ Rigueira, Ángel; Justribó, Joan. «El dorado retiro de las chicas de oro» (en castellà). Mundo Deportivo, 15-12-1992. [Consulta: 11 octubre 2020].
* ↑ «Medalla a l'esperit esportiu (1992-)». Ajuntament de Terrassa. [Consulta: 11 octubre 2020].
# David Vázquez

David Vázquez és el nom dels següents personatges:
* David Vázquez González (La Corunya, 1985), futbolista gallec
* David Vázquez Martínez (Tucumán, 1930 - Madrid, 1986), professor universitari i bioquímic argentí
* David Vázquez López (Cerdanyola del Vallès, 1979), ciclista català
# Acrossocheilus rendahli

Acrossocheilus rendahli és una espècie de peix cipriniforme de la família dels ciprínids que es troba a la Xina.

## Referències

* ↑ Oshima, M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4): 169-328, Pls. 48-53.
* ↑ BioLib
* ↑ FishBase (anglès)

## Bibliografia

* Chen, X., J.-H. Pan, Z. Liu i D. Liang, 1991. Barbinae. p. 136-167. A J.-H. Pan, L. Zhong, C.-Y. Zheng, H.-L. Wu i J.-H. Liu (eds.) The freshwater fishes of Guangdong Province. Guangdong Science and Technology Press, Guangzhou. 589 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lin, S.-Y. 1931. Carps and carp-like fishes of Kwangtung and adjacent inlands. Carps Kwangtung: 1-167.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sheshonq I

Sheshonq I és el primer faraó i el fundador de la dinastia XXII, príncep d'Heracleòpolis. Va regnar a l'antic Egipte des del 946 aC al 924 aC durant l'època anomenada Tercer període intermedi. Nebot d'Osorkón el Vell, va ser el segon faraó d'origen libi (del Nord d'Àfrica, d'algun territori a l'oest d'Egipte, vegeu:Líbia). Es va casar amb una de les filles de Psusennes II, l'últim faraó de la dianstia XXI per a legitimar-se en el tron. El va succeir el seu fill Osorkón I.
Manetó descriu l'origen libi del fundador, però destaca la dinastia com a originària de Bubastis, una ciutat del delta del Nil, al Baix Egipte, per aquest motiu també s'anomena "dinastia bubastita" (o "dinastia líbia"). És el Sisac o Shishak citat a la Bíblia.

## En la cultura popular

El faraó apareix esmentat a la primera pel·lícula d'Indiana Jones, A la recerca de l'arca perduda (1981), fent-lo responsable del trasllat de l'Arca de l'Aliança a Tanis. El mateix Indiana Jones i el seu amic el doctor Marcus Brody expliquen la història coneguda de l'Arca a uns militars enviats pel govern dels EUA i esmenten que un faraó egipci, Shishak, va envair Jerusalem cap al 980 aC i que es creu que es va endur l'arca cap a Egipte, i l'amagà en una sala anomenada "Pou d'ànimes" a Tanis, on una tempesta de sorra que durà un any la colgà.

## Referències

* ↑ Cronología de Jürgen von Beckerath
* ↑ Passatge de la Bíblia
* ↑ En busca del arca perdida (1981)- Quotes. (anglès)
* ↑ "Lost City" of Tanis Found, but Often Forgotten Arxivat 2013-09-15 a Wayback Machine.. National Geographic. (anglès)

## Enllaços externs

* Biografia de Sheshonq I Arxivat 2004-10-23 a Wayback Machine. (anglès)
# Marc Corneli Maluginense (censor)

Marc Corneli Maluginense (llatí: Marcus Cornelius P. F. P. N. Maluginensis) va ser un magistrat romà.
Va ser nomenat censor l'any 393 aC per substituir a Gai Juli Jul que havia mort aquell any durant l'exercici del càrrec. En el seu lustrum Roma va ser ocupada pels gals i, en ser considerada l'elecció com de mal auguri, en endavant ja no es va elegir més un censor substitut si algun moria durant l'exercici del càrrec.

## Referències

* ↑ Titus Livi. Ab Urbe Condita IV,49
# Bloomingdale

«Bloomingdale» té aquests significats:
* Bloomingdale (Florida)
* Bloomingdale (Geòrgia)
* Bloomingdale (Indiana)
* Bloomingdale (Illinois)
* Bloomingdale (Michigan)
* Bloomingdale (Nova Jersey)
* Bloomingdale (Ohio)
* Bloomingdale (Tennessee)
# Christian Giscos

Christian Giscos fou un ciclista amateur francès, que es va especialitzar en la pista. Va guanyar dues medalles de bronze als Campionats del món de Mig fons.

## Referències

* Resultats a sitiodeciclismo.net
* Resultats a cyclebase.nl